L 190/2 Den Europæiske Unions Tidende 28.6.2014 FORORDNINGER RÅDETS FORORDNING (EU) Nr. 713/2014 af 24. juni 2014 om ændring af forordning (EU) nr. 1388/2013 om åbning og forvaltning af autonome EU-toldkon- tingenter for visse landbrugs- og industriprodukter RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 31, under henvisning til forslag fra Europa-Kommissionen, og ud fra følgende betragtninger: (1) — For at sikre en tilstrækkelig og uafbrudt forsyning med visse varer, der ikke produceres i tilstrækkelige mængder i Unionen, og for at undgå at forstyrre markederne for visse landbrugs- og industriprodukter er der med Rådets forordning (EU) nr. 1388/2013 åbnet for autonome toldkontingenter ('). Produkter omfattet af disse toldkontin- genter kan importeres til EU til nulsats eller nedsat sats. Af de nævnte årsager er det for seks yderligere produkter nødvendigt at åbne toldkontingenter til nulsats for passende mængder med virkning fra den 1. juli 2014. (2) > Desuden bør de nuværende autonome EU-toldkontingenter i visse tilfælde ændres. For så vidt angår to produkter bør varebeskrivelsen ændres af hensyn til klarheden og med henblik på at tage højde for den seneste produktud- vikling. For så vidt angår et andet produkt bør en af Taric-koderne slettes, eftersom dobbeltklassificeringen er forældet. For så vidt angår tre andre produkter bør kontingentmængderne forhøjes, da en sådan forhøjelse er i økonomiske aktørers og Unionens interesse. (3) — Endelig bør de autonome EU-toldkontingenter for så vidt angår to produkter lukkes med virkning fra henholdsvis den 1. juli 2014 og den 1. januar 2015, da det ikke er i Unionens interesse at opretholde disse kontingenter efter disse datoer. (4) — Forordning (EU) nr. 1388/2013 bør derfor ændres i overensstemmelse hermed. (5) Da dei denne forordning fastsatte ændringer af de autonome toldkontingenter skal have virkning fra den 1. juli 2014, bør forordningen anvendes fra denne dato og træde i kraft på dagen for offentliggørelsen i Den Europæiske Unions Tidende — VEDTAGET DENNE FORORDNING: Artikel 1 I tabellen i bilaget til forordning (EU) nr. 1388/2013 foretages følgende ændringer: 1) Rækkerne med toldkontingenterne med løbenumrene 09.2830, 09.2831, 09.2832, 09.2834, 09.2835 og 09.2836, der er opført i bilag I til nærværende forordning, indsættes i henhold til rækkefølgen for KN-koderne i kolonne 2 i tabellen i bilaget til forordning (EU) nr. 1388/2013. 2) Rækkerne med toldkontingenterne med løbenumrene 09.2629, 09.2631, 09.2639, 09.2668, 09.2669, 09.2806 og 09.2818 erstattes med de rækker, der er opført i bilag II til nærværende forordning. 3) Rækken med toldkontingentet med løbenummer 09.2930 udgår. 4) Rækken med toldkontingentet med løbenummer 09.2639 udgår. ()) Rådets forordning (EU) nr. 1388/2013 af 17. december 2013 om åbning og forvaltning af autonome EU-toldkontingenter for visse land- brugs- og industriprodukter og om ophævelse af forordning (EU) nr. 7/2010 (EUT L 354 af 28.12.2013, s. 319).